[pic] | ЕВРОПЕЙСКА КОМИСИЯ |

Брюксел, 30.8.2010

COM(2010) 456 окончателен

2008/0198 (COD)

СТАНОВИЩЕ НА КОМИСИЯТА съгласно член 294, параграф 7, буква в) от Договора за функционирането на Европейския съюз, относно предложените от Европейския парламент изменения в позицията на Съвета относно предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за определяне на задълженията на операторите, които пускат на пазара дървен материал и изделия от дървен материал

ЗА ИЗМЕНЕНИЕ НА ПРЕДЛОЖЕНИЕТО НА КОМИСИЯТА съгласно член 293, параграф 2 от Договора за функционирането на Европейския съюз

2008/0198 (COD)

СТАНОВИЩЕ НА КОМИСИЯТА съгласно член 294, параграф 7, буква в) от Договора за функционирането на Европейския съюз, относно предложените от Европейския парламент изменения в позицията на Съвета относно предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за определяне на задълженията на операторите, които пускат на пазара дървен материал и изделия от дървен материал

1. Въведение

В член 294, параграф 7, буква в) от Договора за функционирането на Европейския съюз се предвижда, че Комисията трябва да представи становище относно измененията, предложени от Европейския парламент на второ четене. Комисията излага по-долу становището си относно предложените от Парламента изменения.

2. История на досието

Комисията предаде своето предложение на Европейския парламент и Съвета (документ COM(2008) 644 — 2008/0198 (COD) на 17 октомври 2008 г.

Европейският парламент прие позицията си на първо четене на 22 април 2009 г.

Икономическият и социален комитет изрази становището си на 1 октомври 2009 г.

Съветът постигна политическо споразумение на 15 декември 2009 г. и прие позицията си на първо четене с квалифицирано мнозинство на 1 март 2010 г.

Европейският парламент прие позицията си на второ четене на 7 юли 2010 г.

3. Цел на Комисията относно предложените от Европейския парламент изменения

Целта на Комисията относно предложените от Европейския парламент изменения се състои в приемането на компромисния пакет, тъй като той съответства на общата цел и на основните характеристики на предложението на Комисията.

4. Становище на Комисията относно предложените от Европейския парламент изменения

На своята пленарна сесия на 7 юли 2010 г. Европейският парламент прие компромисен пакет, който бе съгласуван със Съвета с оглед постигането на съгласие на второ четене.

Тези изменения засягат главно:

- налагането на забрана за пускането на пазара в ЕС на незаконно добит дървен материал и изделия от него;

- вменяването в задължение на лицата, извършващи търговска дейност на вътрешния пазар, да съхраняват данни от кого са купили и кому са продали дървен материал и изделия от дървен материал;

- извършването централно от Комисията на признаването на организациите за мониторинг, както и на неговото оттегляне;

- удължаването на срока на прилагане на регламента на 27 месеца;

- изменението в обхвата на приложимото законодателство чрез вмъкване на позоваване на пряко свързано с добива на дървен материал законодателство за управление на горите и съхраняване на биологичното разнообразие;

- разширяването на критериите за оценка на риска чрез добавяне на санкции от страна на Съвета за сигурност на ООН или на Съвета на Европейския съюз за вноса или износа на дървен материал и разпространението на въоръжен конфликт;

- упълномощаването на компетентните органи да проверяват оператори и организации за мониторинг при наличието на съответна информация, включително при обоснована загриженост, изразена от трети страни.

5. Заключение

Съгласно член 293, параграф 2 от Договора за функционирането на Европейския съюз Комисията изменя предложението си, както е посочено по-горе.